Barinasas (miestas)

Barinasas () – miestas Venesuelos vakaruose, Meridos Kordiljeros kalnagūbrio rytinėje papėdėje, prie Santo Domingo upės (Apūrės intakas). Valstijos centras. Vienas pagrindinių Venesuelai priklausančių Ljanoso lygumų miestų. Yra oro uostas, keliai į Meridą, Valensiją, San Fernando de Apūrę. Maisto (mėsos, pieno), medienos apdirbimo pramonė. Prekyba žemės ūkio produkcija (ypač mėsa). Netoli Barinaso išgaunama nafta. Veikia Ezequiel Zamora universitetas, muziejus, katedra, botanikos sodas.

 Istorija 

Miestas įkurtas 1577 m. kapitono Chuano Andreso Varelos ir pavadintas Altamira de Caceres. Kaip Barinasas įkurtas 1759 m., o 1786 m. tapo valstijos sostine.


 Sportas 
 CD Hermanos Colmenarez – futbolo klubas; rungtyniavo aukščiausioje lygoje;Globalsportsarchive
 Zamora FC – futbolo klubas; rungtyniavo aukščiausioje lygoje;[ Globalsportsarchive]
 Estadio Agustín Tovar – stadionas, talpinantis 29 800 žiūrovų.ESTADIO RAFAEL AGUSTÍN TOVAR

 Išnašos 

Kategorija:Venesuelos miestai